JUMAL KÕNELEB
Tere jälle!
On imeline teada - vähemalt meie jaoks oli,
et oleme pärinud Jumala õnnistuse.
Tohime uskuda, et Jumala hea tahe on meie elus
ja Tema tahab meile head.
Lugesime 5 Moosese raamatust, 28. peatükist,
kui mõõtmatult hea Jumal meil on.
Ta soovib meile nii palju head, et seda on raske isegi mõista.
Meie Jumal on selline.
Sellise Jumala leidsime me Jumala Sõnast.
Täna räägime sellest, kuidas seda õnnistust kätte saada.
Mina vähemalt tahaksin selle kätte saada.
Kiri Roomlastele 12:2
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine."
Me uurime, milline on see Jumala tahe,
"mis on hea ja meelepärane ja täiuslik."
Mis on siis esimene asi? Läheme kohe praktika juurde.
Et õnnistus saaks ruumi meie elus, peame me sellesse uskuma.
Me peame uskuma sellesse, et Jumala õnnistus on meie kohal,
nagu Piibel seda ütleb olevat.
Ma räägin nüüd endast, sest ma ei tea sinu kohta,
aga mina pidin küll oma mõtlemist muutma.
Ma ei mõelnud enne nõnda.
Mõtlesin nii, nagu Piibli alguses seisab -
maailm ja minu elu on needuse all ja mul tuleb pale higis rügada
ning kuidagi toime tulla.
"Jumal vahel ehk aitab ka, kui Ta on juhuslikult heas tujus."
Umbes nii ma mõtlesin.
Ma pidin uuendama oma mõtlemist,
et see oleks Jumala Sõna ja Tema tahtega kooskõlas.
Joy luges just seda: "Muutuge meele uuendamise teel."
See algab sõnadega: "Ja ärge muganduge praeguse ajaga."
Maailm elab tõesti needuse all, me teame seda omast käest.
Kuulsin, et USA-s elab 70 % inimesi tööstressi pinge all.
Nad kannatavad stressist tingitud sümptomite all.
Maailmas on rügamist ja töö võib vahel olla raske.
Meilt nõutakse kogu aeg aina rohkem ja rohkem.
Piibel ütleb: "Ärge muganduge selle praeguse ajaga,
vaid muutuge meele uuendamise teel,
et te katsuksite läbi, mis on Jumala tahtmine."
Ehk teisisõnu: "Mis on hea ja meelepärane ja täiuslik."
Oleme sellest mitmel korral rääkinud.
Jumala tahe ongi mind õnnistada.
Tema tahe ongi see, et töö, mida ma teen,
kannaks head vilja,
et mu abielu oleks õnnistatud,
et mu lapsed oleksid õnnistatud.
Ma pidin hakkama endale kuulutama. Pidin sellesse uskuma hakkama.
Hakkasin endale lugema 5 Moosese raamatu 28. peatükki.
Pidin seda lugema, tunnistama ja kuulutama,
et ma olen õnnistatud nii minnes, kui tulles.
See õnnistus on mu elus,
Jumal avab küllusliku aardekambri - Taeva
ja valab õnnistust mu elu üle. See ongi esimene asi.
See on tohutult tähtis asi just selle stressifaktori tõttu.
Kui arvame, et peame kogu aeg tegema tööd üle oma võimete,
peame kogu aeg tegema nii kõvasti ja kiiruga tööd,
siis kogu aeg on nii kiire, et keha on pidevas pingeseisundis.
Mina elasin aastaid sellisel viisil.
Tubli tüdrukuna arvasin, et pean kõigega toime tulema,
pean jõudma igale poole ja ei tohi kunagi "ei" öelda.
Kui ma sain usklikuks ja lugesin, mida nüüd peab tegema,
siis tubli inimese stress ainult suurenes ja suurenes.
Nüüd ma ei julge iial "ei" öelda, sest nüüd peab muudkui teenima.
See oli täiesti vale pilt, mis viis mind läbipõlemiseni.
Mulle oli uudiseks sõnum, et Jumalal on minuga hea tahe;
et Ta tahab, et mu töö oleks õnnistus ka mulle enesele.
Ma võin panna piirid paika ja teha tööd nii, et tunnen end hästi.
Ma võin öelda "ei", kui mul saab küllalt.
Ma võin hoolitseda oma abielu eest, nii et see on tõesti õnnistatud.
Võin hoolitseda oma kodu eest ja võtta aega ka koristamiseks.
Võin teha asju nii, et säilib minu psüühiline tasakaal.
Minu jaoks tähendas see seda, et ma ei ohverda end raha eest.
Ma ei tööta kahe koha peal ülipikki tööpäevi tehes.
Pere saaks küll raha, aga mina olen kogu aeg närvis.
Olen läbipõlenud ja me tülitseme pidevalt.
Tuleb usaldada ja uskuda, et koormust tohib vähendada,
et võin teha tööd aeglasemini ja vähem tunde ööpäevas.
Võin usaldada, et Taevaisa hoolitseb minu ja mu pere eest.
Ta on lubanud õnnistada
ja ma saan elada head ja mulle parajat elu.
Ta hoolitseb meie vajaduste eest ja on tõotanud,
et Teda esikohale pannes
ning Teda järgides ja teenides, antakse mulle ka kõike muud.
See annab mulle loa elada õnnistatud elu.
Mitte lihtsalt usku sellesse, vaid ka loa selle jaoks.
Loa ka sulle, uskumaks, et võid elada head elu.
Elu, mida elades tunned end ka päriselt hästi.
Mitte lihtsalt head nägu tehes.
Põhiline asi ongi see, mida Joy just ütles -
see, mille jaoks meid on loodud. Mille jaoks me elame?
Kas elame vaid leiva teenimiseks? Kas elame ainult raha pärast?
Kas läheme tööle selleks, et saaksime raha?
Kas see on ainus eksisteerimise mõte?
Maailm elab raha nimel. Raha on üks suur ebajumal.
Inimesed ohverdavad karjääri, jõuvarud ja vahel lausa perekonna
selle raha nimel.
Kas on meiegi koolis nii, et peame koolitama lapsi hästi,
et nad saaksid parima võimaliku töökoha
ja võiksid teenida võimalikult palju raha,
et nad siis oleksid kindlustatud ja õnnelikud?
Kas peame edasi õppima ja õppima midagi eriti peent,
et saaksime võimalikult palju raha selle töö eest?
Kas pean leidma tasuva töö? Hea palk on kõige alus ja mõte?
Hea palk on peamine asi. Ma nõuan oma õigust sellele!
Pean saama palka ja puhkuseraha. Pean saama oma pere jaoks raha.
Siis on kõik korras ja ma võin rahulikult elada.
Peaasi, kui pensionisammas kasvab.
Me ei räägigi siin, et töö pole oluline.
Töö on muidugi oluline. Ka pension on oluline.
Kõik need asjad on olulised. - Need on samuti õnnistus.
Aga kas see on esmane ja kõige olulisem asi?
Mis juhtub siis, kui need asjad on esikohal?
Siis juhtub just see, et mu motiivid on sellised,
et ma põlen lihtsalt läbi.
Põhiline selles ongi see, et meid pole selle jaoks loodud.
Meid pole loodud rügama leiva teenimise nimel.
See polnud Jumala algne plaan, ega ole kunagi olnud Jumala plaan.
Meid on loodud teenima Taevast Isa.
Meid on loodud teenima Jumalat ja elama Tema jaoks.
Õnnistatud ja head elu.
Meid loodi tütardeks ja poegadeks, Tema Kuningriigi tarvis.
Meile on antud tähtis ülesanne ja kutsumus.
Meile on antud annid ja jõud, mis tõesti toimib.
Meile anti oskusi ja talente, mida saame kasutada
ja mis puhkevad õide.
Me saame olla vabad.
Oleme tohutult väärtuslikud.
Meid on ostetud vabaks kalli hinnaga.
Jeesus ostis meid kalli hinnaga vabaks,
et saaksime elada tütre ja poja elu.
Saaksime teostada kutsumust, mis on pandud meie sisemusse.
Kui me seda teostame ja elame vabade poegade-tütardena,
siis hakkab see iseenesest toimima. Elu on tore ja läheb hästi.
Märkan, et oskan asju, mida ei teadnud oskavat.
Olen kummalisel kombel andekas raamatupidamise valdkonnas.
Sul on kummaline rõõm rootsi keele õpetamise üle.
See on tõesti vägev!
Meid on loodud palju väärtuslikumaks.
Seda me õpetame lastele koolis juba pisikesest peale.
Teid on loodud kuningapoegadeks -ja tütardeks.
Teil on ainulaadne ülesanne siin maailmas.
Teil on ainulaadesid annid.
Tahame need teis üles leida ja julgustada teid neid kasutama;
teostama unistusi, mis teil on südames.
Siis on teie elul tähendus
ja siis on see elamist väärt ning mõtekas.
Siis on sellel sisu, mis pole ainult raha laekumine kontole
ja järgmisel kuul rohkem rügamine - võib-olla lausa kahel kohal korraga,
et saada piisavalt raha.
Ei! See pole Jumala tahe.
Me ei pea rügama. See needus on murtud.
Koolis on nüüd sügisveerand.
Kevadel vaatasime ja märkasime,
et vajaksime uusi õpetajaid üsna mitme õppeaine jaoks.
Mõtlesime, kuidas sügisel alustada, kui meil pole algklassiõpetajaid,
keskastme õpetajaid, matemaatika ja keemiaõpetajat jne.
Kui sügis kätte jõudis, leidsime peaaegu kõik töötajad,
ainult mõni üksik oli puudu.
Istusime kõik koos ja nägin enese ees 21 inimest.
Kõik olid tulnud meile tööle teadmata, kas palka ka saab?
Ütlesin, et ma ei saa teile lubada, sest töötame kõik usu varal.
Muidugi tohite tööle tulla ja olete südamest teretulnud,
aga mina ei täida teie vajadusi ja ei saa lubada teile midagi.
Kõik ütlesid, et nad tulevad sellegipoolest.
Kas ma tohin rääkida meie matemaatikaõpetajast?
See on üks argipäevane ime, milliseid saame näha.
Meil oli puudu vanemate klasside matemaatikaõpetaja.
Kui mõtleme, milline peaks olema matemaatikaõpetaja,
siis kujutleme ehk ette noort meest, kes on kaua matemaatikat õppinud.
Ta on selline nohik, kes tuleb kohale portfell käes.
Ta on matemaatikas nagu kala vees ja oskab kõiki keerulisi tehteid.
Ta on kõva kõrgharidusega. Selline oleks taevalik õpetaja.
Aga meie õuele keeras lillal Harley Davidson mootorrattal
noor punapäine naine, kes oli reibas ja täis elurõõmu.
Imetore inimene.
Ta ütles: "Ma armastan matemaatikat!
Kas ma tohiks tulla seda õpetama?
Olen alati teadnud, et oleksin selles nii hea.
Laske mul õpetada matemaatikat. Vahet pole, kas palka üldse saab."
Imestasime, kas selline asi saab üldse tõsi olla?
Ta on hariduselt hoopis teoloog.
Mõtlesime, mida nüüd teha?
Aga ta oli nii õhinas ja nii otsustuskindel.
Tundis end olevat nii õigel koha peal me koolis.
Ta alustaski matemaatika õpetamist.
Juba esimesel päeval peale tunde tegi ta veel ühe järelaitamistunni.
Ta ütles selle kohta õpilastele, et need, kes tahavad, võivad jääda.
Kõik vanema astme õpilased jäid vabatahtlikult järelaitamistundi.
Nad istusid seal ega tahtnud koju minna.
Nad ütlesid: "Nüüd on meil õpetaja, kellest me aru saame."
Ta räägib kõva ja selge häälega, ta armastab matemaatikat.
Tema suhtumine ja hoiak on nii positiivsed.
Isegi mulle tulevad pisarad silma, kui meenutan oma kooliaega
ja hullu võitlemist matemaatika raskustega.
See on kestnud nüüd nädalast nädalasse, päevast päeva.
Laste enesekindlus kasvab, kui nad õpivad ja mõistavad.
Ta on otsekohene, lubab lastel kasutada sõrmi
ja arvutada kasvõi varvastel.
Peamine, et nad mõistaksid asja.
Ta on lausa fenomenaalne matemaatikaõpetaja.
Kui Issand sekkub mängu, kui Tema on see, kes juhib,
siis Tema teeb asju täiesti erineval moel.
Ta toob hoopis erilise inimese.
Ta võib anda sulle hoopis teise ülesande ja kutse.
Kui vaatan kodus,
kuidas sa rootsi keele tunde ette valmistad
ja mõnikord veel vastu südaööd istud ning tunniks valmistud,
ja sul on rõõmupisarad silmis... - No mitte päris iga kord!
Sellegipoolest ja siis sa ütled: "Ma armastan seda rootsi keelt!
Mulle tohutult meeldib õpetada rootsi keelt."
See pole nii, et Jumalalt saadud kutsumus
on alati pastori amet, evangeliseerija või prohvet.
See võib olla hoopis rootsi keele või matemaatikaõpetaja kutsumus.
See võib olla raamatupidaja või pikapäevarühma õpetaja kutse.
See võib olla juristi või pagari kutsumus.
Või aedniku kutsumus.
Jeesus ütleb seda sama.
Olime hiljuti meie direktori asetäitja kodus.
Seal oli seinal kuulutus, millele oli kirjutatud nii:
"Armasta seda, mida teed ja tee seda, mida armastad!"
Mitte: "Tee seda, mille eest parimat palka saad."
Jeesus ütleb täpselt samamoodi Matteuse evangeeliumis 6:24
"Keegi ei saa teenida kahte isandat,
ikka on nii, et ta vihkab üht ja armastab teist
või et ta pooldab üht ja põlgab teist.
Teie ei saa teenida nii Jumalat kui mammonat."
Me ei saa teenida Jumalat
ja elada imelises kutses ning ülesandes,
mille jaoks Ta on meid kutsunud,
kui me kogu aeg tunneme sundust tööd rügada.
Nagu sul omal ajal oli.
Kuid niipea, kui sa selle lõpetasid, leidsid oma kutse ja ülesande.
Oled olnud peale seda õnnelik.
Just. Mul on maailma parim töö.
Meid on kutsutud millegi väärtuslikuma jaoks,
kui lihtsalt raha nimel elamiseks. Meil on Jumalik kutsumus.
Meil kõigil on Jumalalt ülesanne.
Kui me seda teha saame, on meil rõõm südames.
Meil on suur vabadus, mis sest, et söögiks on hernesupp.
Tõesti. - See pole nüüd nii ohtlik asi ka.
Sellel poleks siis enam mingit vahet.
Olen kuulnud proffessorist, kes uurib inimeste ajusid.
Ta ütles, et on nii põnev, et iga inimese aju on loodud erinevalt.
Iga inimese aju toimib ainulaadsel viisil
ja pole kahte inimest, kelle aju töö oleks samasugune.
Igaüks meist on unikaalne ja tehtud ainulaadsel moel.
See tähendab, et keegi ei suuda teha täpselt sama asja
samamoodi kui mina.
Keegi teine ei suuda seda täpselt nii, nagu mina suudan.
Igaüks meist teeb oma asja nii, nagu ei keegi teine maailmas.
Me tunnetame kõik erinevalt ja mõtleme kõik veidi erinevalt.
Ja selle peale me ka kõik tegutseme veidikene erinevalt.
Meie kõigi ülesanne ja töö ja viis teha asju, on Jumala and.
See on tohutult väärtuslik, see on midagi unikaalset.
Aamen.
Jeesus jätkab Matteuse evangeelimis 6:25
Jeesus ütles, et me ei või teenida kahte isandat.
Ta ei noomi lihtsalt neid, kes mammonat teenivad.
Ta ütleb midagi muud. Ta tahab julgustada igaüht meist.
"Seepärast ma ütlen teile:
Ärge muretsege oma hinge pärast, mida süüa,
ega oma ihu pärast, millega riietuda!
Eks hing ole enam kui toidus ja ihu enam kui rõivas?
Pange tähele taeva linde:
nad ei külva ega lõika ega kogu aitadesse,
ning teie taevane Isa toidab neid.
Eks teie ole palju enam väärt kui nemad?
Aga kes teie seast
suudab muretsemisega oma elule ühe küünragi juurde lisada?
Ja rõivastuse pärast, mis te muretsete?
Pange tähele lilli väljal, kuidas nad kasvavad:
ei näe nad vaeva ega ketra, aga ma ütlen teile,
et isegi Saalomon kogu oma hiilguses ei olnud nõnda ehitud
nagu igaüks neist.
Kui aga Jumal nõnda rüütab väljal rohtu,
mis täna on ja homme visatakse ahju,
eks siis veelgi enam teid, te nõdrausulised!
Ärge siis hakake muretsema, öeldes: Mis me sööme?”
või Mis me joome?” või Millega me riietume?”
Sest kõike seda taotlevad paganad."
Seda taotlevad need, kes elavad raha ja elus läbilöömise nimel.
"Teie taevane Isa teab ju, et te seda kõike vajate."
Kui kirjakoht lõpeks sellega, teaksime vaid, et ei pea muretsema.
Aga Jeesus annab ka imelise soovituse.
"Aga otsige esmalt Jumala riiki ja tema õigust,"
ehk Tema viise teha asju ja olla alati õiglane,
"siis seda kõike antakse teile pealegi!"
Otsi Jumala tahet ja hakka palves südant kuulama.
Küsi kasvõi Issandalt:
"Mille jaoks Sa oled mind loonud? Millepärast ma olen selline?
Millise ülesande jaoks Sa, Issand oled mind teinud?"
Hakka seda otsima ja Jumal kindlasti avab sulle.
Pole vahet, kas oled noor või vana.
Sul on ülesanne, mille jaoks Jumal on sind loonud.
Kui sa seda tegema hakkad, lubab Jumal oma Sõnas,
et Ta täidab kõik sinu vajadused.
Sa ei pea enam kunagi elama lihtsalt raha pärast.
Sa saad elada väärikat elu, teenides Taevaisa.
Selle kutse ja nende andidega, mis on ainult sinul.
See tundub tagurpidisena, et tuleb hakata Teda otsima.
Hakkame hoopis Teda otsima, veetes aega palvetades
ja veetes aega Jumala Sõna juures, Teda tundma õppides.
Ma ei jookse raha ja töö järel, ei otsi palavikuliselt seda.
Ma rahunen maha ja otsin hoopis Teda.
Ma käin samm sammu haaval, tehes iga päev ühte asja korraga.
Otsin kogu aeg Teda, olen täidetud Temaga,
püsin Tema armastuses, rõõmus ja jõus.
Ta juhatab mind.
Üks samm korraga.
Ma lõpetan mammona otsimise ja otsin hoopis Issandat.
Aga ometi jõuan ma õnnistuseni.
Aamen.
Õnnistus tulvab meie ellu, kui paneme Tema esikohale.
Kui otsime Teda ja Tema tahet, järgneb Tema õnnistus sellele.
Palvetame.
Tänu, Taevaisa, et oled teinud meid ainulaadseteks.
Tänu Issand, et oleme väärtuslikud
ja meie elu on ainulaadselt väärtuslik.
Tänu, Issand, et oled andnud meile kõigile ainulaadseid ande.
Oled andnud meile võimeid ja unistusi.
Oled loonud meid kuningliku ülesande jaoks.
Tänu, Issand, et otsides Sind ja Sinu tahet üle kõige muu,
kehtib Su tõotus, et kõike muud antakse meile pealekauba.
Me ei pea muretsema riiete ega toidu pärast,
me ei pea muretsema nende asjade pärast.
Sa oled lubanud, Issand, et Sina hoolitsed meie eest.
Tänu, Issand, et saame täna kuulutada vabadust kõigile meile -
vabadust otsida Sind,
teades, et Sina viid meid hea ja õnnistatud elu juurde.
Aamen.
Issand on tõesti hea.
Tema headuse kohta oleme ka täna saanud sulle rääkida.
See, et Jumal on hea ja üksnes hea, on kõige A ja O.
Tahan sind julgustada Teda otsima,
ka siis, kui sa veel ei tunne Jumalat.
On aeg õppida Teda tundma.
Piibel ütleb, et kes ei armasta, see ei tunne Jumalat,
sest Jumal on armastus.
Jumal on armastus ja kui õpid Teda tundma,
siis õpid tundma armastust.
Kui soovid rohkem teada meie töö kohta,
võid külastada meie netilehekülge: www.kristillinenkoulu.org
Sealt näeb ka seda, milliseid kogudusi külastame,
kui soovid kohtuda meiega isiklikult.
Kui soovid toetada seda kanalit ja saadete valmistamist,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud ja tea, et sa oled suurepärane!
Jeesuse nimel, aamen.
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin